b'\n_START_ARTICLE_\nAlli Paasikivi\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nAlli syntyi marraskuussa 1879 K\xc3\xa4rk\xc3\xb6l\xc3\xa4n pit\xc3\xa4j\xc3\xa4ss\xc3\xa4 kenk\xc3\xa4kauppias Andreas Hild\xc3\xa9nin perheeseen. H\xc3\xa4n oli perheen kolmesta tytt\xc3\xa4rest\xc3\xa4 keskimm\xc3\xa4inen. Perhe muutti Helsinkiin, kun Alli oli yhdeks\xc3\xa4nvuotias. Vuonna 1907 Hild\xc3\xa9nit vaihtoivat nimens\xc3\xa4 Valveeksi. H\xc3\xa4n k\xc3\xa4vi Helsingin Suomalaista Yhteiskoulua, mutta lopetti jo 7. luokalta, koska halusi n\xc3\xa4yttelij\xc3\xa4ksi. H\xc3\xa4n oli huomattu seurapiirien kaunotar ja p\xc3\xa4\xc3\xa4si n\xc3\xa4yttelem\xc3\xa4\xc3\xa4n Suomalaiseen teatteriin, jota johtivat Kaarlo ja Emilie Bergbom. Kun teatteritalo valmistui 1902, teatterin nimeksi tuli Suomen Kansallisteatteri. Alli Valve oli l\xc3\xa4hes 30 vuotta Kansallis-Osake-Pankin ty\xc3\xb6ntekij\xc3\xa4n\xc3\xa4 yleten v\xc3\xa4hitellen prokuristiksi. Vuonna 1934 h\xc3\xa4n avioitui kokoomuksen puheenjohtajan, valtioneuvos J. K. Paasikiven kanssa._NEWLINE_Alli ei osallistunut suoranaisesti politiikkaan, vaikka toimikin satunnaisesti aviomiehens\xc3\xa4 tukijoukoissa. H\xc3\xa4n oli sotien aikana Lotta Sv\xc3\xa4rdiss\xc3\xa4 ja toimi my\xc3\xb6hemmin sotainvalidien auttajana. H\xc3\xa4nen kunniakseen on perustettu Alli Paasikiven S\xc3\xa4\xc3\xa4ti\xc3\xb6, joka my\xc3\xb6nt\xc3\xa4\xc3\xa4 avustuksia ja apurahoja perheen sosiaalisen turvallisuuden lis\xc3\xa4\xc3\xa4miseksi yhteiskunnassa sek\xc3\xa4 Suomen kotien aineellisen ja henkisen tason kohottamiseksi._NEWLINE_Alli Paasikivi on ikuistettu my\xc3\xb6s suomalaiseen tuberkuloosia vastustavaan postimerkkiin 1947._NEWLINE_I\xc3\xa4n tai muun syyn takia roikkuvat k\xc3\xa4sivarren ojentajalihakset ovat saaneet Alli Paasikiven mukaan nimityksen \xe2\x80\x9dallit\xe2\x80\x9d. Paasikivien avioituessa Alli Paasikivi oli reippaasti yli viisikymppinen, ja kun J. K. Paasikivest\xc3\xa4 tuli tasavallan presidentti, rouva Paasikivi oli 66-vuotias. H\xc3\xa4n pukeutui n\xc3\xa4ytt\xc3\xa4v\xc3\xa4sti ja k\xc3\xa4ytti hihattomia iltapukuja, vaikka h\xc3\xa4nen k\xc3\xa4sivarsistaan oli jo kadonnut nuoruuden piukeus. Asuvalintaa kerrotaan jopa paheksutun. Lehtikuvista Paasikiven \xe2\x80\x9dallit\xe2\x80\x9d oli tapana retusoida pois._NEWLINE_Kun Reino Helismaan 1948 sanoittama ja esitt\xc3\xa4m\xc3\xa4 kappale \xe2\x80\x9dSuutarin tytt\xc3\xa4ren pihalla\xe2\x80\x9d joutui Yleisradiossa esityskieltoon, kansan keskuuteen levisi huhu, ett\xc3\xa4 kiellon takana oli presidentin rouva Paasikivi. Peter von Bagh ja Ilpo Hakasalo arvioivat my\xc3\xb6hemmin Ylen musiikkiraadin olleen yksinkertaisesti eri mielt\xc3\xa4 Helismaan esityksen taiteellisuudesta.'